Jomo Kenyata ya iku antropologi saka Kénya ing Afrika Wétan. Kenyata ya iku anggota saka suku bangsa Gikuyu, ya iku suku bangsa kang ana ing daérah pegunungan Kénya. Lair ing taun 1893, dhèwèké sekolah ing sawiji sekolah Kristen, nuli dadi pegawé sor-soran ing kutha. Ing taun 1929, Kenyata olèh kasempatan lunga menyang Inggris nganti taun 1946. Ing Inggris, Kenyata nerusaké sekolahé nganti mlebu pamulangan luhur "London School of Economics", panggonan dhèwèké sinau antropologi ing sor bimbingan Bronislaw Malinowski. Kenyata ngasilaké buku ètnografi kang irah-irahané "Facing Mount Kenya" taun 1938. Ing buku iku nuduhaké crita sawiji suku bangsa Afrika kang lagi dijajah lan lemahé dijupuk déning wong panjajah. Kenyata ngedharaké rasa protès marang panjajah Éropah nalika iku amarga kaanan wong asli Afrika kang mlarat. Buku seratan Kenyata iku kawentar ing kalangan ahli antropologi. Panyengkuyung saka ahli antropologi iki mangrupa nerbitaké buku iku ing rupa "pocketbook". Pendhidhikan antropologi kang diolèhi Kenyata dienggo bombong wong penjajah. Kenyata kekatut ing aktivis kamardikan Kénya lan kaya dadi sawiji pahlawan kamardikan Kénya.